قیبریس-ا، بورا‌داکی تورک‌لرین معروض قالدیغی تضییق و ظلمه سون قویماق اوچون تورکیه سلاحلی قوه‌لری طرفیندن تشکیل ائدیلن حرکاتدان 46 ایل کئچیر...
لئفکوشا آتاتورک عابده‌سی قارشی‌سیندا کئچیریلن مراسیمده قوزیی قیبریس تورک جمهوریتی‌نین پرزیدنتی مصطفی آکینجی و تورکیه پرزیدنتی‌نین کؤمکچی‌سی فواد اوکتای ین عابده‌یه اکلیل قویماسیندان و بیر دقیقه‌لیک سکوت‌دان سونرا ایستیقلال هیمنی‌نین اوخونماسی ایله بایراق‌لار دیره یی چکیلیب.
قیبریس باریش حرکاتی‌نین 46-جی ایلدؤنومو موناسیبتیله گیرنه قاپی‌سینداکی آتاتورک عابده‌سینده تشکیل ائدیلن مراسیمده قوزیی قیبریس تورک جمهوریتی پرزیدنتی مصطفی آکینجی، تورکیه پرزیدنتی‌نین کؤمکچی‌سی فواد اوکتای، قوزیی قیبریس تورک جمهوریتی مجلیسی‌نین صدری تبرکن اولوچای، باش ناظیر ارسین تاتار، تورکیه-‌نین لئفکوشا سفیری علی مرات باشچری، ناظیرلر، میللت وکیللری، حربی مامورلار و دیگر صلاحیت‌لی‌لر ایشتیراک ائدیب‌لر.
قیبریس باریش حرکاتی‌نین 46-جی ایلدؤنومونو قئید ائتمه مراسیم‌لری دؤکتور فاضل کوچوک بلواریندا داوام ائده‌جک.
